Sexe i erotisme, fustes, la nostra felicitació de Nadal... Una mica de tot, al butlletí de desembre
Ja s'ha publicat el butlletí d'informació del TERMCAT corresponent al mes de desembre.
El butlletí presenta una selecció de les notícies més rellevants relacionades amb l'activitat del Centre de Terminologia, i també dels comentaris i apunts terminològics que s'han difós.
En aquest número de desembre hi trobareu referències a la Terminologia de la sexualitat i l'erotisme, a l'actualització de la Terminologia de fustes exòtiques, a la Terminologia del càncer, elaborada amb motiu de La Marató de TV3, i a l'última reunió del Consell de Direcció del TERMCAT.
Entre els comentaris, hi trobareu la felicitació del TERMCAT d'aquest Nadal, en la qual podreu fer un recorregut virtual en 360º per alguns dels continguts terminològics més interessants de l'any. També hi ha un apunt dedicat als termes facebooker, instagramer i youtuber, i un altre dedicat als diversos tipus de porno (porno alternatiu, postporno, porno feminista).
El butlletí és l'eina més adequada per estar al cas de l'actualitat terminològica. Si el voleu rebre puntualment a la vostra bústia de correu, només cal que ho indiqueu en el formulari de registre del web.